recursal/SuperWikiNEXT-32B huggingface dataset:
Данаја и златниот дожд која го претставуваа Зевс на вазната од 450-425 година п. н. е.
**Данаја** (грчки јазик|Δανάη) во старогрчката митологија била ќерка на Акрисије, кралот на Аргос и Еуридика (или Аганипа) и Персејева мајка.

Потекло на поимот
-----------------

Нејзиното име има значење „онаа која суди" или „усахла".

Митологија
----------

Со оглед на тоа дека ја имал само Данаја, Акрисије го прашал пророчиштето дали ќе има наследник. Му било одговорено дека нема, но и дека Данаја ќероди машко дете кое ќе го убие. З да го спречи тоа, ја затворил својата ќерка во подземна темница составена од бронза, но Зевс во вид на златен дожд поминал низ отворот на кровот и ја обљубил Данаја. Така таа забременила и родила момче, Персеј, кого го одгледала заедно со дадилката, која била затворена заедно со неа. Еден ден Акрисиј слушнал детски глас и влегол во темницата, каде Данаја се обидела да му објасни дека Персеј е син на Зевс. Не и поверувал, туку заедно со детето ја затворил во ковчег и ја фрлил во море. Ковчегот допловил до островот Серифос, каде го нашол Диктис. Тој ја прифатил мајката и детето, но во неа се вљубил неговиот брат, кралот Полидект. Данаја не му ја возвратила љубавта и Полидект помислил дека тоа е поради синот. Зато го испратил да му ја донесе главата на Медуза. Кога Персеј севратил од походот, го затекнал Диктис и својата мајка како се молат на боговите да ги заштити од лошата мисла на Полидект. Затоа ја употребил главата на Медузина и го скаменил кралот и неговите следбеници. Потоа со мајка му го напштил островт и ја одвел во Аргос каде таа останала со својата мајка, Еуридика.

Според римско предание, ковчегот стасал до брегот Лација каде Данаја се омажила за кралот Пилумно и го основала градот Ардеја. Нејзин потомок е Турно, кралот на Рутул.

Наводи
------

1. ↑  -{Carlos Parada, 1997. Genealogical Guide to Greek Mythology}- -{Greek Mythology Link: Dictionary}-; -{Aetnaeus to Althaemenes}-
2. ↑  Роберт Гревс. 1995. Грчки митови. 6. издање. Нолит. Београд.
3. 1 2  Цермановић-Кузмановић, А. & Срејовић, Д. 1992. Лексикон религија и митова. Савремена администрација. Београд.

Надворешни врски
----------------
|  |
| --- |
| **Бекеш****Békés megye** |
|
|  |
|  |
| **Регион** | Голема јужна котлина |
| **Административен центар** | Бекешчаба |
| **Површина** | 5.631,05 км2 |
| **Број на население** | 376.657 (2008) |
| **Густина на население** | 66,8 /км2 |
| **Број на населени места** | 75 |
| **Мрежно место** | www.bekesmegye.hu/ |

Округот **Бекеш** (на унгарски: *Békés megye*) e еден од 19-те окрузи на Унгарија сместен во југоисточниот дел на земјата, односно во регионот голема јужна котлина.

Округот Бекеш своите граници ги дели со Романија и унгарските окрузи Чонград, Јас-Наѓкун-Солнок и Хајду-Бихар. Површината на округот изнесува 5.631,05 км2, а седиште и административен центар на округот е градот Бекешчаба.

Географија
----------

Округот Бекеш се наоѓа во рамничарскиот дел на Панонската низина и како таков има доста квалитетно обработливо земјиште, погодно за земјоделство. Просечно во областа паѓа околу 645 mm дожд. Една петтина од произведувањето на гас во Унгарија потекнува од Бекеш.

Реки кои се наоѓаат во округот се:

* Киреш
* Муреш
* Береѓо
* Сараз-ер
* Хортобаѓ-Береѓо

Реката Киреш

Население
---------

Округот, според пописот од 2008 година, има вкупно 376.657 граѓани. Повеќе од 60% од граѓаните во округот живеат во градовите. Освен мнозинството Унгарци, во округот живеат уште и:

* Словаци - 7.000
* Роми - 5.000
* Романци - 4.000
* Германци - 1.500
* Срби - 400

Надворешни врски
----------------

|  |  |
| --- | --- |
|  | „Бекеш" на Ризницата ? |

* Официјална страна
* A Туристички водич Архивирано на 11 октомври 2007 г.
* Врски на округот
* За регионот
* Официјална страна на Бекешчаба
* Официјалната страна на бањата Ѓуле Архивирано на 16 април 2016 г.

|  |  |  |  |  |
| --- | --- | --- | --- | --- |
| 

| * п
* р
* у
Окрузи во Унгарија |
| --- |
|  |
| 
* Барања
* Бач-Кишкун
* Бекеш
* Боршод-Абауј-Земплен
* Ваш
* Веспрем
* Ѓер-Мошон-Шопрон
* Зала
* Јас-Наѓкун-Солнок
* Комаром-Естергом
* Ноград
* Пешта
* Саболч-Сатмар-Берег
* Толна
* Фејер
* Хајду-Бихар
* Хевеш
* Чонград
* Шомоѓ

 |  |

 |
**Бари Маркус** (холандски: *Barry Markus*; р. 17 јули 1991

 во Амстердам) — холандски професионален друмски велосипедист, кој вози за професионалната континентална екипа Ромпот-Шарл.

Маркус ја напуштил Вакансолел-ДКМ по две и пол сезони и му се приклучил на Белкин Про Сајклинг за сезоната 2014.

Достигнувања
------------

2009
2. Европско јуниорско друмско првенство
3. Национално велодромско првенство - Медисон (со Јури Хавик)
2010
1. Етапа 2 Трка околу Тирингија под 23 години
Национални велодромски првенства
2. Медисон (со Јури Хавик)
3. Бодовна трка
3. Скреч
9. Класик Бевербек
10. Ронде ван Дренте
2011
Национални велодромски првенства
1.  Медисон (со Рој Питерс)
3. Скреч
1. Стер ван Зволе
1. Рабобанк Дорпеномлоп Рукфен
1. Етапа 1 Вуелта Сиклиста а Леон
2. Гран при де ла Вил де Ножен сур Езе
10. Краен пласман Ронде ван Дренте
2012
2. Дварс дор Дренте
3. Национални велодромски првенства - Скреч
5. Меморијал Рик ван Стенберген
8. Дач Фуд Вали Класик
2013
3. Шелдепрејс
9. Гран при де Денен
10. Краен пласман Арктичка трка Норвешка
2014
2. Трка околу Келн
10. Нокере Курсе
2015
2. Дварс дор Дренте
7. Нокере Курсе

Наводи
------

1. ↑  Аткинс, Бен (3 јануари 2012). „Вакансолел-ДКМ открил нови дванаесет нови возачи за 2012". *VeloNation*. VeloNation LLC. Посетено на 7 јануари 2012.
2. ↑  „Barry Markus swapping Vacansoleil-DCM for Belkin". *De Morgen* (холандски). De Persgroep Nederland. 17 август 2013. Посетено на 17 август 2013.

Надворешни врски
----------------

* Бари Маркус на Ризницата ?
* Матична страница (холандски)
* „Достигнувања на Бари Маркус". Cycling Archives.
* „Достигнувања на Бари Маркус". Cycling Quotient.

|  |  |
| --- | --- |
| Знаме на ХоландијаБиографска икона | *Оваа биографска статија поврзана со холандскиот велосипедизам е никулец. Можете да помогнете со тоа што ќе ја проширите.** п
* р
* у
 |
**Дангалеатскиот** е афроазиски јазик, дел од групата на чадски јазици од подгрупата на источночадски јазици.

Преглед
-------

Јазикот го зборуваат околу 60.000 луѓе според податоците од 2005 година. Бројот на говорници на јазикот е во пораст. Јазикот се зборува во регионите Гера и Бата во Чад. Јазикот е составен од три дијалекти, *западен*, *источен* и *централен*. Народот исто така зборува и на арапски јазик. Дангалеатскиот се користи во основните училишта, има објавено литература и речници на дангалеатскиот. Сепак, писменоста на јазикот е до 5%. Јазикот се пишува на латиница.

Фонологија
----------

**Согласки**

|  | уснени | алвеоларни | непчени | меконепчени |
| --- | --- | --- | --- | --- |
| безвучни експлозивни | p | t | c | k |
| звучни експлозивни | b | d | ɟ | g |
| имплозивни | ɓ | ɗ | ʄ |  |
| безвучни фрикати |  | s |  |  |
| звучни фрикати |  | z |  |  |
| носни | m | n | ɲ | ŋ |
| апроксимантни | w |  | j |  |
| странични |  | l |  |  |
| вевни |  | r / ɾ |  |  |

**Самогласки**

|  |  |  |
| --- | --- | --- |
| i / ii |  | u / uu |
| e / ee |  | o / oo |
| ɛ / ɛɛ |  | ɔ / ɔɔ |
|  | a / aa |  |

Наводи
------

1. ↑  Дангалеатски јазик на „Етнолог".

Надворешни врски
----------------

* Дангалеатски јазик на „Етнолог".

|  |  |
| --- | --- |
| ɣ |  
*Оваа статија поврзана со афроазиските јазици е никулец. Можете да помогнете со тоа што ќе ја проширите*. |
**Ваисигано** (самоански: *Vaisigano*) е округ во Самоа. Округот се наоѓа на островот Саваи.

Географија
----------

Поглед западно од плажата Фалеалупо.
Округот го зафаќа западниот крај на островот Саваи. Административен центар на округот е Асау. На самоански округот се именува и како „Itu Asau", односно „асауански округ".

Вкупното население на округот, според пописот од 2006 година е 6.543 жители.

Во рамките на округот се наоѓа и резерват, заштитена област за желки, околу селото Ауала, како и резерват-прашума во Фалеалупо.

Во округот се наоѓа и селото Ваисала, роден крај на поглавицата Ваи Колоне, кој бил двапати премиер на Самоа во 1980-те. Колоне е и основан на моменталната владејачка партија на Самоа.

Ваисигано има силни врски со кланската титула Тонумаипеја на локално ниво, а на државно ниво со Туиана.

Наводи
------

1. ↑  „An Account of Samoan History up to 1918 by Te'o Tuvale, Savai'i chapter, p.2". Nzetc.org. Посетено на October 31, 2009.
2. ↑  *Democracy and custom in Sāmoa: an uneasy alliance by Asofou Soʻo, p.12*. Посетено на October 31, 2009.

Поврзано
--------

* Саваи
* Окрузи во Самоа

|  |  |  |  |  |
| --- | --- | --- | --- | --- |
| 

| * п
* р
* у
Окрузи во Самоа |
| --- |
|  |
| 
* Аига-и-ле-Таи
* Ана
* Атуа
* Ваисигано
* Ва-о-Фоноти
* Гагаемауга
* Гагаифомауга
* Палаули
* Сатупаитеја
* Туамасага
* Фасалелеага

 | Знаме на Самоа |

 |

Координати: 13°32′S 172°44′W﻿ / ﻿13.533° ЈГШ; 172.733° ЗГД﻿ / -13.533; -172.733
Поглед на долината и висорамината Вакаф со планинските масиви на Мокра и Сува Гора во позадината
**Вакаф** — предел со помала долина и висорамнина на Шар Планина недалеку од Попова Шапка, во северозападниот дел на Република Македонија. Се наоѓа во средишниот дел на Шар Планина веднаш под огранката која што се протегнува од Титов Врв до над самиот скијачки-центар Попова Шапка, односно во пределот помеѓу гребенот на врвовите Бакардан на југозапад и Орлова Стена и Син Врв на североисток, при што кон запад е затворена со гребенот на оваа огранка, а кон исток е отворена кон Полог. Надморската височина се движи од 2361 метар надморска височина на запад со постепено снижување до зарамнетитот висорамнински предел кој завршува со котата со височина 1892 метри. Во самата долина има повеќе силни извори на вода, помеѓу кои и познатиот Вакафски извор, а се наоѓаат и Вакафските Бачила крај колскиот пат кој води од Попова Шапка. Низ долината Вакаф минува и познатата планинарска „*Вакафска патека*" која се користи за искачување на Титов Врв во летни услови. Во овој предел минуваат и планинарските патеки за Боговињското Езеро и врвовите Трпезница и Џинибег, а минува и патеката за планинскиот велосипедски маратон „Шарски води". Името потекнува од зборот вакаф што значи задужбина основана во побожни, просветни или добротворни цели.
КартаБел Рај
**Бел Рај** — месност и излетничко место над селото Миравци, во југоисточниот дел на Македонија. Местото е сместено на Стара Река, на која се наоѓаат природни базени помеѓу карпите.

Местото е исто така познато и по забавите, како и место за кампување.

Местоположба
------------

Месноста се наоѓа над гевгелиското село Миравци.

### Пристап

До месноста може да се дојде преку асфалтен пат од селото Миравци во насока на селата Петрово и Габрово. Месноста катастарски е во атарот на селото Петрово.

Месноста е сместена во кањонскиот дел на Стара Река, сместена веднаш под мостот на реката на асфалтниот пат кој води од Миравци.

Галерија
--------

* 
* 
* 
* 
* Мостот кај „Бел Рај"Мостот кај „Бел Рај"

Наводи
------

1. ↑  „Миравци – скриен македонски бисер со највкусен зеленчук и најкрцкави кикиритки (фото)". *CRNOBELO.com*. Посетено на 2021-10-09.

Надворешни врски
----------------

* Бел Рај на Ризницата ?

Координати: 41°17′56″N 22°24′38″E﻿ / ﻿41.29889° СГШ; 22.41056° ИГД﻿ / 41.29889; 22.41056
Поглед на Ботаничкиот парк.
**Ботанички парк**, дел од Парк 11 (исто така познат како Имела Парк или Таинмунтила), ― парк од 34 хектари во Североисточните паркови на јужноавстралискиот главен град Аделаида. Паркот се граничи со Хакни Роуд и Фром Роуд. Универзитетот на Јужна Австралија, Аделаидскиот универзитет и старата Кралската аделаидска болница сè до овој парк. Паркот, исто така, е блиску до зоолошката градина Аделаида и реката Торенс.

Историја
--------

Паркот бил купен од соседната Аделаидска ботаничка градина во 1866 година, и порано бил користен како место за Кралското аделаидско шоу од 1844 до 1859 година. На нејзината северна страна се наоѓа авенија на чинари засадени во 1874 година. Исто така, изобилува со егзотични видови, како што се вековно старите смокви Моретон Беј од Квинсленд. Паркот било место за првиот состанок на отворено во Австралија на Армијата на спасот на 5 септември 1880 година.

Паркот е спореден со Хајд Парк во Лондон. Со свое Катче на говорници од 1890-тите, Ботаничкиот парк е место за јавна дебата на широк спектар на теми. Катчето на говорниците продолжува, но со помалку истакнато од претходните времиња. Денес, паркот е попознат како место за излети, фотографии од свадбени веселби и големи настани како што се WOMADelaide, Gardens Alive и Moonlight Cinema.

Поврзано
--------

* Список на паркови и градини во Аделаида

Наводи
------

1. 1 2 3 4  „Botanic Park". *www.botanicgardens.sa.gov.au* (англиски). Архивирано од изворникот на 2020-11-26. Посетено на 19 декември 2021.
2. 1 2  „Adelaide Botanic Garden: Botanic Park". Department for Environment and Heritage. 2006-05-04. Архивирано од изворникот на 19 август 2006. Посетено на 19 декември 2021.
 

34°54′52.49″S 138°36′38.70″E﻿ / ﻿34.9145806° ЈГШ; 138.6107500° ИГД﻿ / -34.9145806; 138.6107500
**Велики понеделник** или **Велипонеделник** — ден од Страстната седмица. Според источното христијанство тој е трет ден од Страсната седмица, односно ден по Лазаровата сабота и Цветници. А според западното христијанство тој е втор ден од Страсната седмица, односно ден по Цветници. 

Во него, Црквата се потсетува на последните денови на Христос во Ерусалим, неговото влегување во Храмот и растерувањето на трговците од него, оти тоа е место за молитва, а не пазар. Христос на своите ученици во повеќе наврати им зборува за Своето страдење кое Му претстои, како и крајот на времињата и Страшниот суд. На Велики понеделник Црквата говори и за Неговата беседа во Храмот, за злобните лозари, како и проколнувањето на бесплодната смоква, која го претставува јудејскиот собор, во кој Исус Христос не нашол вистински плод, туку само лицемерна сенка на законот, но и човечката душа која не ја познава молитвата, покајанието, и која не носи духовни плодови.

Житие
-----

Јосиф станува владетел на Египет. Библиска илустрација од 1900-тите години
Главна статија: Јосиф Прекрасен
На овој ден, Црквата го споменува и старозаветниот патријарх, целомудрениот Јосиф Прекрасен, кој поради зависта на своите браќа бива продаден во Египет; на тој начин, овој старозаветен патријарх е праобраз на безгрешното страдание на Бога. Христос, како и Јосиф, станува жртва на зависта на Неговите браќа по крв и вера, и на ист начин е предаден и продаден. На крајот, Јосиф завладува со Египет, и ги храни своите браќа со леб, исто како што и Христос седнува на Својот Престол на мирот и го храни човештвото со небесниот Леб - со Своето Тело и Својата Крв.

Обичаи
------

На Велики понеделник, како и на Велики вторник и Велика среда се извршува чинот мироварение. Тоа е определеното време кога се подготвува и деноноќно се вари мирото, кое содржи над 40 разновидни миризливи состојки како дар од богосоздадената природа. Се вари без застој, дење и ноќе, а во текот на варењето непрестајно се чита Евангелието. Така подготвеното миро се осветува и се добива светото миро, за миропомазување и за осветување.

Наводи
------

1. ↑  Православље: Велики понедељак, приступ 13.5.2013

|  |  |  |  |
| --- | --- | --- | --- |
| 

| * п
* р
* у
Страсна седмица |
| --- |
|  |
| 
* Лазарова сабота/Цветници
* Велики понеделник
* Велики вторник
* Велика среда
* Велики четврток
* Велики петок
* Велика сабота
* Велигден

 |

 |
тропски вар и Рубин грејпфрут.
**Бакарди бризер** — алкохолен пијалак заснован на овошје кој содржи 4,4 % алкохол во Австралија, 4 % / 5 % Канада, во Европа, 4 % во Обединетото Кралство и 4,8 % во Индија. Доаѓа во разновидни овошни вкусови: лимон, праска, ананас, јаболко, грејпфрут, зелен лимон -лимета,портокал, капина, лубеница, брусница, кокос, малина, боровинки, калинка, јагода и манго, исто така е достапен и во чоколада и пинаколада вкусови.

Пијалакот е особено популарен во Индија, Европа (особено Велика Британија), Израел, Канада и Австралија, а исто така е достапен и во Кина.Во Индија Бакарди Бризер бил првиот учесник во категоријата подготвен за пиење и моментално е водач на пазарот во својот сегмент. Пуштена е во промет и нова варијанта од пијалакот ,заснована на вино,наречена Бризер Спарицер.

Поврзано
--------

* Алкохолен пијалак

|  |  |
| --- | --- |
| Stub icon | *Оваа статија пијалак е никулец. Можете да помогнете со тоа што ќе ја проширите.** п
* р
* у
 |
Фокеја во пламен, за време на  масакрот извршен од турските сили во јуни 1914 година.
**Геноцидот на понтијските Грци** е еден од неколкуте геноциди извршени врз христијанското население на Османлиското Царство во Првата светска војна од страна на новата турска администрација и револуцијата на Мустафа Кемал Ататурк (1914–1923). Други геноциди биле геноцидот на Ерменците и Асирците.

Во периодот од 1916 до 1923 голем број грчки, ерменски и други христијани на Мала Азија биле измачувани и убивани. Официјалниот број на убиените понтиски Грци е 353.238.

Грција и Кипар го признаваат на геноцидот на Грците од Понт и го одбележуваат 19 мај како ден на сеќавање. Геноцидот го признаваат и Ерменија и државите на САД - Јужна Каролина, Њу Џерси, Флорида, Масачусетс, Пенсилванија, Илиноис и Њујорк. Австралиската држава Викторија како и Канада, Франција и Велика Британија имале дебати околу тоа во своите собранија, но немаат донесено официјална одлука. Турција уште и денес не ги признава ни грчкиот, ни ерменскиот ни асирскиот геноцид.

Најголем дел од населението што се спасило пребегнало во Грција и СССР. Од околу 1.500.000 христијани што пребегнале во Грција, нешто повеќе од 500.000 се населиле во Егејска Македонија.

Белешки
-------

1. ↑  Hull, Isabel V. (2005). *Absolute Destruction: Military Culture and the Practices of War in Imperial Germany*, Ithaca: Cornell University Press. p. 274
2. ↑  „Историја на македонскиот народ", 2008, 228 стр.

Извори
------

* Hull, Isabel V. (2005). *Absolute Destruction: Military Culture and the Practices of War in Imperial Germany*, Ithaca: Cornell University Press.

Поврзано
--------

* Понтиски јазик

Надворешни врски
----------------

* Информации за геноцидот на „The Australian Institute for Holocaust and Genocide Studies" Архивирано на 12 септември 2009 г. (англиски)
* Видео: Демонстрации за признавање на понтијскиот геноцид, 26 мај 2006 во Штудгарт, Германија. Една од говорниците е Теса Хофман Архивирано на 8 февруари 2007 г.
**Восов општ каталог** англиски: *Boss General Catalogue*, крат. **GC** од упрост. назив *General Catalogue*) — астрономски каталог кој содржи 33.342 ѕвезди. Негов составувач е американскиот астроном Бенџамин Бос (1880-1970) и објавен е во САД во 1936 г. Изворниот наслов му е „Општ каталог на 33.342 ѕвезди" (*General Catalogue of 33,342 Stars*) и излегол како замена на неговиот претходнк „Прелиминарен каталог на 6.188 ѕвезди за епохата 1900" (*Preliminary General Catalogue of 6,188 Stars for the Epoch 1900*), издаден во 1910 г. од неговиот татко, Луис Бос.

Поврзано
--------

* Ѕвезден каталог
* Список на ѕвезди

  


|  |  |
| --- | --- |
| Stub icon | *Оваа статија од областа на астрономијата е никулец. Можете да помогнете со тоа што ќе ја проширите.** п
* р
* у
 |
**Велика пештера** е пештера која се наоѓа веднаш зад селото Кукричје, во Фатничко Поле, општина Билеќа, Република Српска, БиХ.

Велика пештера е најдолгата истражена пештера во Република Српска, а нејзината вкупна должина изнесува 2.800 метри. Двете езера на Велика пештера се живеалишта на рибата пиор. Оваа пештера е под заштита на Заводот за заштита на културното, историското и природното наследство на Република Српска и спаѓа во природното добро од II категорија.

Поврзано
--------

* Пештери во Република Српска
* Завод за заштита на културното, историското и природното наследство на Република Српска

Наводи
------

* Завод за заштита на културното, историското и природното наследство на Република Српска: Заштита на спелеолошки објекти на Република Српска (јазик: српски)
Бакари Гасама на Купот на Конфедерациите во Сочи 2017 година
**Бакари Папа Гасама** (роден на 10 февруари 1979 година) е фудбалски судија од Гамбија. Гасама официјално станал судија под знакот на ФИФА во 2007 година. Тој на Олимписките игри во 2012 година, бил во служба на четвро службено лице во натпреварот за златен медал помеѓу Мексико и Бразил.
Тој, исто така бил именуван за судија на Африканскиот куп во 2012 и Африканскоот куп на Наците во 2013 година, , како и за квалификациите за Светското Првенство во 2014 година.

На 29 Март 2018, ФИФА објавила дека тој ќе биде дел од судиите кои ќе бидат во служба за некои од натпреварите на ФИФА Светското Првенство 2018 година, заедно со Жан-Клод Бирумушаху и Марва Рејнџ, како асистент судии.

Наводи
------

1. ↑  World Referee
2. ↑  FIFA. "Gambia: Referees" Архивирано на 7 јануари 2015 г.. Посетено на 22 April 2013.
3. ↑  FIFA. "Men's Olympic Football Tournament: Referees" Архивирано на 27 март 2015 г.. Посетено на 22 April 2013.
4. ↑  FIFA. "Men's Olympic Football Tournament: Brazil 1:2 (0:1) Mexico" Архивирано на 4 март 2016 г.. 11 August 2012. Посетено на 22 April 2013.
5. ↑  Confederation of African Football. "Match Gabon vs. Morocco 01-27-2012". 27 January 2012. Посетено на 22 April 2013.
6. ↑  Morrison, Neil. "African Nations Cup 2013". *RSSSF*, 22 February 2013. Посетено на 22 April 2013.
7. ↑  FIFA. "Match Report – Congo – Gabon 1:0 (0:0)" Архивирано на 9 јули 2014 г.. 23 March 2013. Посетено на 22 April 2013.
8. ↑  „List of Match Officials at 2018 FIFA World Cup" (PDF). 29 March 2018. Архивирано од изворникот (PDF) на 2018-03-30. Посетено на 31 March 2018.
Елинистички брош од Британскиот музеј
Бронзена либурнска фибула, снимена во Археолошкиот музеј во Задар
**Брош** (француски: *broche*) — луксузна украсна игла, вид на накит. Првите украсни игли (брошеви) се користеле уште во бронзеното време и биле изработувани од бронза. Основна намена на брошот е да закачи (закопча) женски фустан околу вратот или на градите. Се изработува како игла, од благородни метали или бронза, на чиј врв може да има украс од благородни метали или од скапоцени камења.

Порано брошевите ги правеле кујунџии и ги продавале во своите работилници. Поедноставни и поевтини парчиња биле продавани на панаѓури, собири или болваци. Во поново време масовно се произведуваат од различни стакла и пластика (бижутерија).

Фибула
------

За брош се користи и називот **фибула** (латински назив 'fibula *е со значење „прицврсти").*

Фибулите се древни форми на брошеви. Тоа се своевидни копчиња или врски во вид на приврзок со игла, кои се користеле за запнување и врзување на облека. По изглед и техничко решение скоро се идентични со модерните сигурносни игли – „безопасни".

Биле во употреба од најраната историја и постојат во многу изработки и облици, во зависност од историскиот период: постојат келтски, дачански, сарматски, римски, готски итн. Од средниот век ги замениле копчињата, но нивниот наследник, безопасната се користи и денес.

Галерија
--------

* Брош од бронзено време од СицилијаБрош од бронзено време од Сицилија
* Римски воен брош, од поставката на Народниот музеј во ПожаревацРимски воен брош, од поставката на Народниот музеј во Пожаревац
* Гепидски брош од времето на големите преселби на народите.Гепидски брош од времето на големите преселби на народите.
* Брош во форма на роза од  17-от век.Брош во форма на роза од 17-от век.
* Брош со лик на кралицата Драга од 19-от век.Брош со лик на кралицата Драга од 19-от век.
* Брош од Народниот музеј во КрушевацБрош од Народниот музеј во Крушевац
* Брош од Народниот музеј во КрушевацБрош од Народниот музеј во Крушевац
* Брош од Народниот музеј во КрушевацБрош од Народниот музеј во Крушевац
* Брош со цветовиБрош со цветови
* Брош од Народниот музеј во КрушевацБрош од Народниот музеј во Крушевац
* Брош од Народниот музеј во КрушевацБрош од Народниот музеј во Крушевац
* Брош со цветовиБрош со цветови
* Брош со цветовиБрош со цветови
* Брош со фотографијаБрош со фотографија
* Брошеви од Народниот музеј во КрушевацБрошеви од Народниот музеј во Крушевац
* Накит и брошеви од Народниот музеј во КрушевацНакит и брошеви од Народниот музеј во Крушевац

Надворешни врски
----------------
**Универзитетската ботаничка градина во Балчик** — ботаничка градина која се наоѓа во Балчик, Бугарија и истата е на Софискиот универзитет „Св. Климент Охридски".

Таа била основана во 1955 година. Денес опфаќа површина од 194 декари и голем дел од нејзината територија има заштитен статус според Законот за заштитени територии на Бугарија. Во рамките на заштитената територија, специјалисти и аматери можат да ги набљудуваат природните екосистеми и богатата биолошка разновидност во регионот. Ботаничката градина е вклучена во 100-те национални туристички објекти на Бугарија.

Во составот на градината се наоѓа и палата која била користена како летна резиденција од страна на романската кралица Марија, кога оваа област била во составот на Романија во почетокот на XX век.

Во 1955 година паркот бил доделен на Софискиот универзитет „Св. Климент Охридски" за создавање на ботаничка градина, која започнала да се гради под раководство на акад.п роф. Даки Јорданов. Постепено објектот ја променил својата функција и од парк со претставителни функции бил претворен во ботаничка градина - институција со научни и образовни функции и отворена за широк јавен пристап.

Од 2005 година Универзитетски ботаничка градина отворила своја адаптирана градина наменета за посета од лицата со хендикеп. Таа била официјално отворена по повод нејзиниот 50-годишен јубилеј.

Надворешни врски
----------------

|  |  |
| --- | --- |
| Ризница | „Ботаничка градина „Балчик"" на Ризницата ? |

* Универзитетска ботаничка градина во Балчик
* 
* Слики од градината
**Брукс Англија** е производител на седла за велосипеди во Сметвик, Вест Мидлендс, Англија. Произведува производи од кожа од 1866 година, кога е основана во Хокли, Бирмингем. Во 1880-тите, започнало производството на седла за велосипеди. Првиот патент на седло е поднесен во 1882 година. Во интервју во 2014 година со „ Feel Desain" ,портпаролот на Брукс изјавил дека според семејната легенда, компанијата започнала кога основачот Џон Болтбе Брукс, производител на коњски седла, се обидел да користи велосипед откако неговиот коњ починал, но го пронашол дрвеното седиште многу непријатно. Како резултат, тој ветил дека ќе се постави за решавање на овој проблем и Брукс е роден.
**Брудет**, **бродет** или **бродето** е рибја чорба направена во хрватските региони на Далмација, Кварнер и Истра, како и покрај брегот на Црна Гора.Чорбата е препознатливо јадење на речиси сите италијански крајбрежни градови на Јадранското Море (познати се рибините чорби од венецијанската лагуна, Ромања, Марке, Абруцо, и Молизе). Се состои од неколку видови риби подготвени со зачини, зеленчук и црвено или бело вино, или дури и оцет, а најважниот аспект на брудето е неговата едноставност на подготовка и фактот дека е типично подготвен во едно тенџере. Обично се служи со палента или тост леб кој ја впива рибата, додека други рецепти го сервираат со компири или леб. Брудетите може значително да се разликуваат по стил, состав и вкус, во зависност од типот на состојки и стилови на готвење што се користат. 

Thick spaghetti, with tomato sauce Бродето од Васто, Абруцо, Италија

Слични јадења
-------------

Слично јадење од Крф е познато како Бурдето.

Наводи
------

1. ↑  „Zuppa di pesce alla chioggiotta". Архивирано од изворникот на 2022-01-28. Посетено на 26 April 2020.
2. ↑  „Brodetto di pesce alla romagnola". Посетено на 26 April 2020.
3. ↑  „Brodetto Vastese – the Winding Barter Fish Soup". 9 June 2012.
4. ↑  Bousfield, J. (2013). *The Rough Guide to Croatia*. Rough Guide to... Rough Guides. стр. 56. ISBN 978-1-4093-2490-4. Посетено на 19 June 2019.
5. ↑  „Brodetto (Fish Stew) of Porto Recanati".
6. ↑  „San benedetto fish stew".
Грбот на Хералдичкиот крал Кларансо
Хјуберт Чешир, во поворка по повод годишната служба на Редот на Подвеската како Грбовен крал Кларансо.
**Грбовен крал Кларансо** (англиски: *Clarenceux King of Arms*) — грбовен службеник во Колегијатот на грбови во Лондон. Кларансо го има повисок чин од двајцата регионални грбовни кралеви, и под негова јурисдикција е делот од Англија јужно од реката Трент. Речиси е сигурно дека оваа функција постоела во 1420, а мошне е веројатно дека постоела и во 1334, под називот *Claroncell rex heraldus armorum*. Звањето „Кларансо" (*Clarenceux*) дека потекнува или од владенијата на Клерските ерлови од Глостер, или пак од војводството Кларенс (1362). Од доцниот XV век наваму, со само мали варијации, грбот на хералдичкиот крал Кларансо се блазонира како: (*Argent a Cross on a Chief Gules a Lion passant guardant crowned with an open Crown Or*).

Поврзано
--------

* Грбовен крал
* Грбовен службеник

Наводи
------

* *The College of Arms, Queen Victoria Street : being the sixteenth and final monograph of the London Survey Committee*, Walter H. Godfrey, assisted by Sir Anthony Wagner, with a complete list of the officers of arms, prepared by H. Stanford London, (London, 1963)
* *A History of the College of Arms &c*, Rev. Mark Noble, (London, 1804)

Надворешни врски
----------------

* Колегијат на грбови (англиски)
* Индекс на грбовни службеници — CUHGS (англиски)

  


|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Колегијат на грбови |
| --- |
|  |
| 
 Ерл Маршал **·**  Витешки суд  | Грб на Колегијатот на грбови |
|  |
| Грбовен крал | 
 Подвеска **·**  Кларансо **·**  Норој и Алстер  |
|  |
| Хералди | 
 Виндзор **·**  Јорк **·**  Ланкастер **·**  Ричмонд **·**  Сомерсет **·**  Честер  |
|  |
| Персеванти | 
 Блумантл **·**  Порткулис **·**  Руж Драгон **·**  Руж Кроа  |
|  |
| Вонредни | 
 Арандел **·**  Бомонт **·**  Велс **·**  *Делхи* **·**  Малтраверс **·**  *Моубри* **·** Нов Зеланд **·**  Норфолк **·**  *Сари* **·**  Фицалан  |
|  |
| *Закосен текст* означува укината функција |

 |
Бајадера од Краш
**Бајадера** — чоколаден десерт кој е збогатен со мелени бадеми, лешници или ореви, што ѝ дава на бајадерата специфичен и препознатлив вкус.

Подготовка
----------

За подготвка на бајадерата се користат овие состојки:

* ½ kg шеќер
* 1 dl вода
* 250 g мелени ореви (бадеми или лешници)
* 200 g мелени бисквити
* 150 g маргарин
* 100 g чоколадо за готвење

За подготвка на глазура потребни се овие состојки:

* 100 g на маргарин
* 150 g на чоколадо за готвење
* 2 лажици млеко.

За приготвување потребно е да се зоврие смеса од шеќер и вода, потоа се тргнува од оган и се додава смеса од мелени ореви (лешници или бадеми), мелени бисквити и маргарин. Половината од смесата се става во плиток сад, а во другата половина се додава 100 g истопено чоколадо, и се прелива врз првата половина. На крај целиот десерт се прелива со глазура од чоколадо.

Хрватска традиција
------------------

Бајадерата е хрватски производ кој најмногу е поврзан со фабриката на кондиторските производи Краш д.д. од Загреб, бидејќи оваа компанија со својот бренд, бајадера, се проби и на домашниот и на светскиот пазар, како со квалитетот така и со уникатноста на производот, за кој е добитник на бројни национални и меѓународни признанија. Бајадерата е препознатлива и признаена како бренд од прва класа, кој е направен од најквалитетни состојки од строго контролирано потекло. Овој десерт, покрај уживањето при консумацијата, е исто така и нутриционо здрав производ, бидејќи состојките, лешници и бадеми, го намалуваат нивото на холестерол, а содржат и прехранбени влакна, на тој начин превенирајќи кардиоваскуларни болести. Зголемениот интерес за овој кондиторски производ бара и трајно вложување во современата технологија на производство и проширувањето на фабричките капацитети.

Поради постојаноста на квалитетот, препознатливоста на брендот, позитивните оценки од домашните и од странските потрошувачи, фабриката Краш д.д. ја добила ознаката "Изворно хрватско" како прв производ на кондиторската индустрија во Хрватска.

Надворешни врски
----------------

* Бајадера од Краш (хрватски)
* Машина за пакување на Бајадера Архивирано на 4 март 2016 г. (хрватски)
* Друг рецепт за бајадера Архивирано на 15 ноември 2011 г. (хрватски)
**Вариола вера** е југословенски филм од 1982 година, во режија на Горан Марковиќ кој е автор и на сценариото, заедно со Милан Николиќ. Главните улоги ги толкуваат: Раде Шербеџија, Душица Жегарац, Варја Ѓукиќ, Ерланд Јозефсон, Раде Марковиќ, Владица Милосављевиќ, Богдан Диклиќ, Александар Берчек, Петер Карстен, Радмила Живковиќ, Семка Соколовиќ-Берток, Мило Мирановиќ, Џемаил Максут итн.

Содржина
--------

Во општата болница во Белград е примен тешко болен пациент со непознати симптоми. Лекарскиот тим во болницата поставува погрешна дијагноза и не му обрнува многу внимание на болниот, кој набргу умира. По некое време се утврдува дека тој умрел од сипаници (вариола вера) - опасна заразна болест. Затоа, болницата е затворена во карантин и никој не смее да влезе во неа ниту да излезе надвор. Заразата се шири во рамките на болницата при што умираат неколку пациенти, лекари и медицински персонал. Вработените во болницата реагираат на различни начини: директорот (го игра Марковиќ) се затвора во својата канцеларија со цел да се спаси себеси; д-р Груиќ (го игра Шербеџија) запаѓа во апатија; сестрата Зага (ја игра Живковиќ) извршува самоубиство; д-р Марковиќ (ја игра Жегарац) несебично им помага на пациентите; д-р Кенигсмарк се бори со епидемијата, но потоа се откажува од борбата итн. Во болницата се наоѓа и младата лекарка Ускоковиќ (ја игра Ѓукиќ) чиј вујко е висок политички функционер. Тој се обидува да ја извлече од болницата, но наместо да побегне, таа одлучува да ја спаси својата колешка, која претрпува инфаркт. Во меѓувреме, Душко, колега на д-р Ускоковиќ од студентските денови доброволно влегува во болницата, зашто е вљубен во неа, но набргу тој умира од непознати причини. Д-р Груиќ се заразува со болеста, но останува жив. Најпосле, власта објавува дека епидемијата е победена...

Наводи
------

1. ↑  IMDb, Variola Vera (1982) (пристапено на 27.7.2019)

Поврзано
--------

* Епидемија на големи сипаници во Југославија, 1972
Црвено варено вино.
 Црвено варено вино.
**Варено вино** — топол алкохолен пијалак. Се служи и ладно и топло. Може да се додаде шеќер и некои зачини како цимет и каранфилче.

Подготовка
----------

Најмногу внимание треба да се посвети на загревањето на виното, што повеќе или помалку ја намалува количината на алкохол. Бидејќи етил алкохолот испарува на 83 °C, не смее да се загрева над оваа температура. Во Финска пред да послужат во шолја ставаат неколку зрна суво грозје и излупени бадеми. Варените вина обично не се со врвен квалитет и скапи, бидејќи во вареното вино преовладува аромата на каранфилче и цимет, поради што се губи оригиналното винско буке.

Зачини
------

Најчето на вареното вино му се додаваат каранфилче, цимет, анасон, ѓумбир, кардамон, лаворов лист, кора од лимон, портокал (и сок) и зелен лимон, понекогаш дури и парчиња мандарина.

Поврзано
--------

* Шприцер
* Беванда
* Бамбус
* Сангрија

Наводи
------

1. 1 2  ():Kuhano vino, vinarija.com - Portal o vinu, 19. listopada 2009. pristupljeno 3. siječnja 2014.
2. ↑  Ivana Fatur (Za Udrugu konobara i barmena Hrvatske): Kuhano vino, Teklić, magazin za ispunjen život, pristupljeno 3. siječnja 2014.

Надворешни врски
----------------

* Варено вино на Ризницата ?
Парк Бицевски. Зона за одмор «Бица».
**Парк Бицевски** е еден од најголемите природни паркови (шуми) во Москва, Русија. Паркот поминува покрај реката Чертановка и реката Бица, се протега на околу 10 км од север кон југ и зафаќа површина од 18 квадратни километри.

Природа
-------

Жива ливада
Лисица со плен на патеката
Паркот е дом на повеќе од 500 видови на растенија, меѓу кои се и липата, дабот и елките. Во паркот се забележани 33 видови цицачи и 78 видови птици.

Поврзани настани
----------------

Во паркот се наоѓа Музејот на палеонтологија , како и селските имоти од 18 век во Ускоје и Замнаменско-Садки и реконструираниот имот на Јасенево. Во паркот има комплекс за јавање кој е изграден за Олимписките игри во 1980 година. Оваа шума е исто така местото каде серискиот убиец Александар Пичушкин извршил 61 убиство.

Наводи
------

1. ↑  „Investigators believe 62 murdered by "chessboard killer"". RIA Novosti. 2007-08-01. Архивирано од изворникот на 28 April 2009. Посетено на 2009-04-10.

Надворешни врски
----------------

* Официјална страница на паркот Бицевски (руски)
Венгералпбан - железничка пруга што води до селото. Јунгфрау се гледа во позадина.
**Венген** е планинско село во кантонот Берн во централна Швајцарија. Се наоѓа на надморска височина од 1274 метри, со приближно 1.300 постојани жители. Во текот на летото тука престојуваат до 5.000 посетители и до 10.000 во зима. Венген е домаќин на традиционалните скијачки трки во Лауберхорн во рамките на Светскиот куп во алпско скијање, кои се одржуваат секој јануари.

Историја
--------

Венген во официјалните документи бил спомнат за првпат во 1268 година.

Викендички и хотели почнале да се градат кон средината на 19 век, кога бил отворен хотелот *Лаунерхаус* во 1859 година, со капацитет од 30 гости, а во 1880 година во *одморалиштето Венген* можеле да се сместат 100 гости. Со изградбата и пуштањето во употреба на железничката пруга *Венгерналпбан* во 1890-тите селото станало подостапно за туристите кои претходно морале да пешачат по стрмните падини до алпското село, што го поттикнало туризмот и почетокот на скијачката индустрија.

На почетокот од 20 век, британските туристи почнале да основаат скијачки клубови. Венгеновиот карлинг клуб бил основан во 1911 година.

Првите скијачки трки биле одржани на почетокот од 1920-тите. Во 1921 година се одржал британското првенство во спуст; следната година се одржала скијачка трка помеѓу Оксфорд и Кембриџ. На овие настани за прв пат се одржале трки во спуст за разлика од нордиските трки, кои се одржувале во другите швајцарски одморалишта. Исто така, во овој период, Лун ја измислил и ја вовел во Венген, првата трка во слалом, во која скијачите ја следеле патеката низ дрвјата, кои во подоцнежните години се заменети со скијачки порти. Овие настани се сметаат за зачеток на модерните скијачки трки и алпското скијање .

Рекреација
----------

 Карл Шранц победува во 1966 година
 Поглед од Венген на Јунгфрау и Лаутербрунентал
Венген е домаќин на меѓународно познатите скијачки трки Лауберхорн, а се наоѓа на патеката на маратонот Јунгфрау .

Класичните скијачки трки се одржуваат во Венген од 1930 година и традиционално се состојат од спуст, слалом и алпска комбинација. Покрај тоа што е една од технички најтешките патеки за спуст, Лауберхорн е најдолгата патека на Светскиот куп на ФИС. Најдобрите скијачи патеката долга 4455 км ја завршуваат за околу 2½ минути, а максимални брзини се постигнуваат кај *Ханегшус* (*Haneggschuss)*, приближно до 160 км/час, на половина минута пред финишот.

Наводи
------

1. 1 2  British and American Visitors in Switzerland:History of Tourism in Switzerland
2. ↑  „Wengernalpbahn:History" (германски). Jungfraubahnen. Архивирано од изворникот на May 1, 2010. Посетено на 2010-05-30.
3. ↑  Beattie, p. 199
4. ↑  Allen, p. 99
Велшко знаме
**Велшани** (англиски: *Welsh people*, велшки: *Cymry*) се жителите на Велс, односно југозападниот дел на Велика Британија и блиските острови. Велс има околу 3,1 милиони жители, што е 4% од вкупниот број население на Обединетото Кралство.

Како етничка група, старите Велшани биле народ од келтско потекло, блиски со Ирците и Шкотланѓаните. Меѓутоа, денешните Велшани се со мешано келтско-германско потекло. Се смета дека луѓето чие потекло е од Велс се околу 5-7 милиони во светот, најмногу во:

* Велс 3,063,500
* САД 1,959,794
* Англија 609,711
* Канада 458,850
* Австралија 125,597
* Аргентина 50,000
* Шкотска 16,623
* Нов Зеланд 10,000

Главниот јазик на Велшаните е велшкиот јазик.

Мнозинството, или 75% од нив се христијани, кои припаѓаат на Велшката црква, една од Англиканската црква.
**Белоушка** или „барска змија" (науч. *Natrix natrix*) — змија од потсемејството на барските змии (*Natricinae*) во состав на семејството смокови (*Colubridae*). Овој вид на змија не е отровен. Присутна е во Македонија.

Опис
----

Зад главата од двете страни има бело-жолти дамки во полумесечеста форма. Бојата на телото варира, но најчесто е сива со мали црни дамки, додека на долниот дел е бел и исто така е прекриен со црни дамки. Исто така, постои и целосно црн вид.

Максималната должина може да изнесува од 2-3 метри, но најчесто растат од 1-1,5 метри.

Исхрана
-------

Се хранат со мали риби, жаби, додека со глувци и помали птици се хранат откако најпрво ќе ги задават. Кога лови се прикрадува и набрзина го фаќа својот плен.

Размножување
------------

Женките во лето положуваат јајца на топло и влажно место. За таа цел може да послужи депонијата на зеленчук во фаза на распаѓање, бидејќи распаѓањето формира топлина која е потребна за развој на потомството. Јајцата се обвиткани со мека мембрана, и често меѓусебно се залепени заедно. Постои верување дека јајцата имаат чудотворни својства, и се нарекуваат *петлови јајца*.

Распространетост
----------------

Белоушката е една од најраспространетите змии во Европа, исто така може да се сретне и во западна Азија и северна Африка. Живее во мирни и слатки барски води, а поретко може да се види и во човечки населби. Се брани од луѓето така што се свиткува во куп и напаѓа со заби или со изметот.

Подвидови
---------

* *N. n. cetti*
* *N. n. helvetica*
* *N. n. natrix*
* *N. n. persa*
* *N. n. schweizeri*

Поврзано
--------

* Рибарка (*Natrix tesselata*) — друга змија од истиот род присутна во Македонија
* Змии во Македонија

Наводи
------

1. ↑  European Reptile & Amphibian Specialist Group (1996). „*Natrix natrix*". *IUCN Red List. Version 2012.1*. International Union for Conservation of Nature. Посетено на 16 август 2012.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Змии во Македонија |
| --- |
|  |
| Отровници(*Viperidae*) | 
* остроглава шарка (*Vipera ursinii)*
* поскок (*Vipera ammodytes*)
* шарка (*Vipera berus*)

 |
|  |
| Слепи змии(*Typhlopidae*) | 
* црвовидна змија (*Typhlops vermicularis*)

 |
|  |
| Смокови(*Colubridae*) | 
* балкански смок (*Coluber gemonensis*)
* белоушка (*Natrix natrix*)
* длабочелен смок (*Malpolon monspessulanus*)
* ждрепка (*Elaphe quatuorlineata*)
* жолт смок (*Dolichophis caspius*)
* леопардов смок (*Zamenis situla*)
* мачешка змија (*Telescopus fallax*)
* планински смок (*Coronella austriaca*)
* рибарка (*Natrix tesellata*)
* тенок стрелец (*Platyceps najadum*)
* шумски смок (*Zamenis longissimus*)

 |
|  |
| Удави(*Boidae*) | 
* степски удав (*Eryx jaculus*)

 |

 |
**Камиј Гијом Бигурдан** (француски: *Camille Guillaume Bigourdan*; 6 април 1851

 – 28 февруари 1932

) — француски астроном.

Роден е во Систел, Тарн и Гарона во семејството на Пјер Бигурдан и Жана Кариер. Во 1877 г. е назначен од Феликс Тисеран како помошик-астроном на Тулуската опсерваторија, а во 1879 г. се вработил во Париската опсерваторија кога Тисеран станал нејзин директор.

Долги години бил посветен на проверката во положбата на 6380 маглини. Сакал да постави основи во идното изучување на сопственото движење на маглините, но се испоставило дека ова е бесцелно, бидејќи маглините не покажуваат сопствено движење. Сепак, Бигурдан притоа открил 500 нови објекти.

Во 1902 г. учествувал во потфатот за уточнување на надолжната разлика меѓу Лондон и Париз. Во 1903 г. стапил во Бирото за должини, а во 1904 г. станал член на Француската академија на науките.

Утврдил метод за нагодување на екваторскиот држач на телескопите, денес наречен Бигурданов метод.

Ја освоил Лаландовата награда на Француската академија на науките (двапати, 1883 и 1891 г.), Валзовата награда на истата установа во 1886 г. и Златниот медал на Кралското астрономско друштво во 1919 г. Директорувал во Меѓународното часовно биро од 1919 до 1928 г. Во 1919 г. ја добил наградата „Жил Жансен" — највисокото одликување на Астрономското друштво на Франција.

Се оженил со ќерката на астрономот Амедеј Муше (1821-1892).

Поврзано
--------

* 390 Алма — астероид откриен од Бигурдан во 1894 г.

Наводи
------

1. ↑  Hockey, Thomas (2009). *The Biographical Encyclopedia of Astronomers*. Springer Publishing. ISBN 978-0-387-31022-0. Посетено на August 22, 2012.
2. ↑  Thierry Thomasset. „Camille Guillaume Bigourdan (1851 - 1932)" (PDF). Université de Technologie de Compiègne. стр. 2.

Надворешни врски
----------------

* Дела од или за Гијом Бигурдан на Семрежниот архив
* Г. Бигурдан — Астрофизички податотечен систем

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 32296877
* LCCN: n87834215
* ISNI: 0000 0001 0856 4466
* GND: 116180323
* SUDOC: 075148633
* BNF: cb15290885g (податоци)
* NKC: xx0160297
* The Léonore id LH//238/75 is not valid.

 |

 |
**Гијом Бонафон** (француски: *Guillaume Bonnafond*; р. 23 јуни 1987

) — француски професионален друмски велосипедист, кој вози за UCI World Tour екипата Кофидис. Започнал со тренирање со екипата Аг2р-Ла Мондијал, подоцна придружувајќи се како аматер и од 2009 како професионален велосипедист.

Достигнувања
------------

2005
1. Краен пласман Тур ду Валроми (јуниори)
3. Краен пласман Тур де Лорена (јуниори)
2006
10. Париз-Тур (младинци)
2007
3. Гран при де Вин ду Брулоа
9. Париз-Тур (младинци)
2008
1. Краен пласман Ронд де л’Изар
1. Етапа 4
1. Краен пласман Тур де По де Савоја
1. Етапа 2
1. Етапа 3
2. Национално друмско аматерско првенство
2. Трка околу Берн
2. ГП Кристал Енерги
3. Класик Советере Пиринеи Атлантик
3. Флеш Ардени
3. Пиколо Џиро ди Ломбардија
2012
2. Краен пласман Париз-Корез
7. Краен пласман Тур де л’Ен
2013
6. Краен пласман Тур ди Лимузен
2015
9. Краен пласман Тур ди Лимузен

### Распоред на резултатите на големите трки

| Голема трка | 2009 | 2010 | 2011 | 2012 | 2013 | 2014 | 2015 | 2016 | 2017 |
| --- | --- | --- | --- | --- | --- | --- | --- | --- | --- |
|  **Џиро** | 87 | — | — | 90 | 107 | — | — | 54 | — |
|  **Тур** | — | — | — | — | — | — | — | — | — |
|  **Вуелта** | — | 58 | 26 | — | — | — | — | — | 88 |

СО = се откажал; — = не учествувал

Наводи
------

1. ↑  „Гијом Бонафон".

Надворешни врски
----------------

|  |  |
| --- | --- |
| Ризница | „Гијом Бонафон" на Ризницата ? |

* „Достигнувања на Гијом Бонафон". Cycling Archives.
* „Достигнувања на Гијом Бонафон". Cycling Quotient.
* „Достигнувања на Гијом Бонафон". ProCycling.
Катедралата на Светиот Дух, средишна православна црква во Минск
**Белоруска православна црква** (руски: *Белорусская Православная Церковь*; белоруски: *Беларуская праваслаўная царква*) — службено име на „Белоруската егзархија" (руски: *Белорусский экзархат*) на Руската православна црква во Белорусија. Претставува сојуз на руските православни епархии на територијата на Белорусија и е најголема религиозна организација во државата, обединувајќи го преовладувачкото мнозинство на православните христијани.

Предводник на Белоруската православна црква е Павле.

Црквата ужива многу помал степен на автономија споредено со Украинската православна црква на Московската патријаршија, која е полуавтономна со РПЦ.

Белоруската православна црква силно се спротивставува на помалата и главно емиграциски настроената Белоруска автокефална православна црква.

Структура
---------

Структурата на Белоруската православна црква се состои од 11 епархии

Надворешни врски
----------------

* Официјална страница

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Православието во Европа |
| --- |
|  |
| Суверени  држави | 
* Австрија
* Азербејџан
* Албанија
* Андора
* Белгија
* Белорусија
* Босна и Херцеговина
* Бугарија
* Германија
* Грузија
* Грција
* Данска
* Ерменија
* Естонија
* Ирска
* Исланд
* Италија
* Казахстан
* Кипар
* Латвија
* Литванија
* Лихтенштајн
* Луксембург
* Македонија
* Малта
* Молдавија
* Монако
* Норвешка
* Обединето Кралство
	+ Англија
	+ Велс
	+ Северна Ирска
	+ Шкотска
* Полска
* Португалија
* Романија
* Русија
* Сан Марино
* Словачка
* Словенија
* Србија
* Турција
* Украина
* Унгарија
* Финска
* Франција
* Холандија
* Хрватска
* Црна Гора
* Чешка
* Шведска
* Швајцарија
* Шпанија

 |
|  |
| Делумнопризнаени | 
* Абхазија
* Јужна Осетија
* Косово
* Нагорно-Карабах
* Приднестровие
* Северен Кипар

 |
|  |
| Зависни  и др. територии | 
* Гернзи
* Гибралтар
* Ман
* Оланд
* Фарски Острови
* Џерси
* Шпицбершки Острови

 |
|  |
| Други целини | 

 |

 |